|  |  |  |
| --- | --- | --- |
| **KLINIČKI BOLNIČKI CENTAR OSIJEK**  **Služba za poslove nabave**  **Voditelj Službe:**  **Boris Flegar, dipl.oec.**  **Josipa Huttlera 4**  **31000 Osijek, Hrvatska**  **Tel: 031/511-111**  **E-mail: boris.flegar@gmail.com** | http://www.kbco.hr/wp-content/uploads/2016/10/KBC-Fotka.jpg | **UNIVERSITY HOSPITAL OSIJEK**  **Department of Supply**  **Head of Department**  **Boris Flegar**  **Josipa Huttlera 4**  **31000 Osijek, Hrvatska**  **Phone: +385 31 511 111**  **E-mail: boris.flegar@gmail.com** |

**SVIM ZAINTERESIRANIM GOSPODARSKIM**

**SUBJEKTIMA**

Urbroj: R6- 10759/17

U Osijeku, 13. lipnja 2017.

|  |  |
| --- | --- |
| PREDMET: | Prethodno savjetovanje sa zainteresiranim gospodarskim subjektima za pripremu i provedbu otvorenog postupka javne nabave s ciljem sklapanja okvirnog sporazuma za razdoblje od dvije (2) godine:  **REAGENSI I POTROŠNI MATERIJAL ZA HENMATOLOŠKE PRETRAGE,**  evidencijski broj nabave: VV-17/11  **- dostavlja se!** |

Poštovani,

Klinički bolnički centar Osijek priprema provedbu otvorenog postupka javne nabave velike vrijednosti s ciljem sklapanja okvirnog sporazuma za razdoblje od dvije (2) godine: Reagensi i potrošni materijal za hematološke pretrage za potrebe Kliničkog bolničkog centra Osijek.

Predmet nabave su Reagensi i potrošni materijal za hematološke pretrage za potrebe Kliničkog bolničkog centra Osijek.

Temeljem članka 198. (Prethodna analiza tržišta) stavku 1. ZJN 2016,prije pokretanja postupka javne nabave javni naručitelj provodi analizu tržišta u svrhu pripreme nabave i informiranja gospodarskih subjekata o svojim planovima i zahtjevima u vezi s nabavom.

Javni naručitelj smije, sukladno članku 198. stavku 2. ZJN 2016, tražiti ili prihvatiti savjet neovisnih stručnjaka, nadležnih tijela ili sudionika na tržištu koji može koristiti u planiranju i provedbi postupka nabave te izradi dokumentacije o nabavi, pod uvjetom da takvi savjeti ne dovode do narušavanja tržišnog natjecanja, te da ne krše načela zabrane diskriminacije i transparentnosti.

Prije pokretanja otvorenog postupka javne nabave velike vrijednosti, javni naručitelj obvezan je opis predmeta nabave, tehničke specifikacije, kriterije za kvalitativan odabir gospodarskog subjekta, kriterije za odabir ponude i posebne uvjete za izvršenje ugovora staviti na prethodno savjetovanje sa zainteresiranim gospodarskim subjektima, te razmotriti sve primjedbe i prijedloge zainteresiranih gospodarskih subjekata o čemu će izraditi izvješće koje će objaviti na svojim internetskim stranicama.

S ciljem osiguranja mjera propisanih člankom 199. (Prethodno sudjelovanje natjecatelja i ponuditelja) ZJN 2016, **ovim putem pozivamo sve zainteresirane gospodarske subjekte da nam dostave svoje primjedbe, sugestije i prijedloge, a radi razmjene informacija, prijedloga i savjeta koje možemo koristiti kod planiranja i provedbe postupka nabave te izrade dokumentacije o nabavi, uz napomenu da savjeti ne smiju imati učinak ograničenja tržišnog natjecanja, diskriminacije i transparentnosti.**

Temeljem članka 198. stavka 3. ZJN 2016 na internet stranicama Kliničkog bolničkog centra Osijek http://www.kbco.hr/informacije/javna-nabava/ objavljujemo nacrt dokumentacije o nabavi i troškovnik predmeta nabave

**Molimo sve zainteresirane gospodarske subjekte da najkasnije do 22. lipnja 2017. godine, do kada je otvoreno prethodno savjetovanje, dostave eventualne primjedbe i prijedloge na adresu elektroničke pošte**: [javna.nabava@kbco.hr](mailto:javna.nabava@kbco.hr) .

Izvješće o prethodnom savjetovanju, o prihvaćenim i neprihvaćenim primjedbama i prijedlozima zainteresiranih gospodarskih subjekata, naručitelj će objaviti na istim internet stranicama.

S poštovanjem,

Voditelj Službe za poslove nabave:

Boris Flegar, dipl.oec.